ઓસ્કરની ફેક્ટરીના કામદારોની માફક હેર કમાન્ડન્ટ લિઓપોલ્દ પોતે પણ આ તાર બાબતે કંઈ જાણકારી ધરાવતો ન હતો! તાર સૌથી પહેલાં લિઓપોલ્દની ઑફિસના સ્ટાફ મિતિક પેમ્પરના હાથમાં આવ્યો હતો. પેમ્પરે વરાળની મદદથી તારને ખોલી નાખીને વાંચી લીધો, અને સીધા જ જઈને ઓસ્કરને તેના સમાચાર કહી સંભળાવ્યા હતા. શિન્ડલર તાર વાંચતો પોતાના ટેબલ પાસે ઊભો હતો. પાછળ વળીને એણે મિતિકને કહ્યું. “ઠીક છે, આપણે હવે અન્ટર્મસ્ટર્મફ્યૂહરર લિઓપોલ્દને વિદાય કરી દેવા પડશે!”